**Hatem Ben Arfa** (fransuzcha: *Hatem Ben Arfa*) 1987-yil 7-martda Fransiyada tavallud topgan. 

Hatem Ben Arfa fransuz futbolchisi, Fransiyaning „Lill" klubi qanot himoyachisi sifatida maydonda toʻp surmoqda. Fransiya terma jamoasining sobiq futbolchisi. 5 karra Fransiya chempioni, 3 karra Fransiya Superkubogi sohibi, Fransiya kubogi va Fransiya liga kubogi gʻolibi. 2008-yilda u Fransiyaning eng yaxshi yosh futbolchisi deb topilgan.

Ben Arfa oʻz faoliyatini Ile-de-Fransning turli klublarida boshlagan, shuningdek, Bulon-Bilankurda shugʻullangan. 1999-yilda u Klerfonteyn sport akademiyasiga oʻqishga kirdi. Oʻqishni tugatgach, u toʻrt yilni „Lion"da oʻtkazgan va u yerda toʻrt marta Fransiya chempioni boʻlgan. 2008-yilning yozida u Marselga koʻchib oʻtgan va bu jamoa bilan 2009/10-yilgi mavsumda chempion boʻlgan va 2010-yilgi Liga kubogini qoʻlga kiritgan. 2010/11-yilgi mavsumda Ben Arfa Angliyaning „Newcastle United" klubiga ijaraga berilgan. 2011-yilning yanvarida u jamoaning toʻlaqonli futbolchisiga aylangan. U 2011/12-yilgi mavsumda „magpiylar"ning yetakchilaridan biri boʻlib, ularga Premer-ligada beshinchi oʻrinni egallashga yordam bergan. Biroq keyinchalik fransuzda tartib-intizom bilan bogʻliq muammolar paydo boʻla boshlagan, murabbiylar shtabi qarori bilan u dublga oʻtkazilgan, keyin esa futboldan butunlay chetlashtirilgan. 2015-yilning yozida u „Nitsa"ga erkin agent sifatida qoʻshilgan, yana oʻz formasining choʻqqisiga chiqa olgan. Hatem Ben Arfa 38 ta oʻyinda 18 ta gol urgan va "PSJ" jamoasidan taklif olgan.

2007-yildan boshlab Hatem Fransiya terma jamoasiga chaqirilgan. Hatem Ben Arfa JCh-2010, Yevro-2012 va Yevro-2016 uchun kengaytirilgan arizalarni olgan, ammo keyin murabbiylar futbolchini eʼtiborsiz qoldirishgan. 2004-yilda u Fransiya yoshlar terma jamoasi bilan 17 yoshgacha boʻlganlar oʻrtasidagi Yevropa chempionatida gʻolib chiqqan.

Hatem Ben Arfa and Stéphane M’Bia Ben Arfa 2010-yilda Mamadu Niang bilan Fransiya Liga kubogi gʻolibligini nishonlamoqda
Hatem Ben Ara in the Coupe de la Ligue Ben Arfa — „Bordo" himoyachisi Matye Shalmet bilan raqobatda

Xalqaro faoliyati
-----------------

Fransiya oʻsmirlar terma jamoasida (17 yoshgacha) 22 ta oʻyin oʻtkazib, 15 ta gol urgan. Fransiya terma jamoasining Benzema, Nasri va Menez kabi boshqa yosh iqtidor egalari bilan birgalikda u 2004-yilgi 17 yoshgacha boʻlgan futbolchilar oʻrtasidagi Yevropa chempionatida Fransiya terma jamoasining gʻalabasini muvaffaqiyatli isbotlagan va 5 oʻyinda 3 ta gol urgan. Keyingi yili u 18 yoshgacha boʻlganlar jamoasida oʻynay boshlagan.

2010-yil 5-avgustda terma jamoaning yangi bosh murabbiyi Loran Blan Hatemni 11-avgustda Norvegiyaga qarshi oʻrtoqlik oʻyiniga chaqirgan. Ben Arfa ikkinchi boʻlimda Mussa Sissoko oʻrniga maydonga tushgan va Fransiya 2:1 hisobida magʻlub boʻlgan oʻyinda birinchi golni kiritgan.

### Xalqaro faoliyati

| Milliy terma jamoa safida | Yil | Oʻyin | Gol |
| --- | --- | --- | --- |
| Fransiya | 2007 | 4 | 1 |
| 2008 | 3 | 0 |
| 2009 | 0 | 0 |
| 2010 | 1 | 1 |
| 2011 | - |
| 2012 | 5 | 0 |
| 2013 | - |
| 2014 | - |
| 2015 | 2 | 0 |
| Jami | 15 | 2 |

#### Xalqaro oʻyinlarda kiritgan gollari

| № | Sana | Stadion | Raqib | Hisob | Natija | Musobaqa |
| --- | --- | --- | --- | --- | --- | --- |
| 1 | 13-oktyabr 2007-yil | Tórsvøllur stadioni
Farer orollari |  Farer orollari | **6**-0 | 6-0 | UEFA Yevro-2008 saralashi |
| 2 | 11-avgust 2010-yil | Ullevaal Stadioni, Norvegiya |  Norvegiya | **1**-0 | 1-2 | Oʻrtoqlik uchrashuvi |

Manbalar
--------

1. ↑  „Philippe Bergeroo : "Un tournoi riche d'enseignements"" (fr). French Football Federation (1-noyabr 2003-yil). Qaraldi: 16-iyun 2010-yil.
2. ↑  „Karim Benzema and Hatem Ben Arfa in Laurent Blanc's first France squad". *Guardian Media Group* (5-avgust 2010-yil). Qaraldi: 26-noyabr 2011-yil.(ingl.)
3. ↑  „11/08/2010 Equipe de France A – Amical". Федерация футбола Франции (11-avgust 2010-yil). Qaraldi: 26-noyabr 2011-yil.(Fransuzcha)
4. ↑  Ben Arfa Hatem Wayback Machine saytida arxivlandi (7 October 2012). fff.fr. Retrieved 16 June 2010
5. ↑  „Henry celebrates in France romp".  UEFA (14-oktabr 2007-yil). 30-iyun 2018-yilda asl nusxadan arxivlandi. Qaraldi: 16-dekabr 2014-yil.
6. ↑  „Further woe for Les Bleus".  Sky Sports (11-avgust 2010-yil). 16-dekabr 2014-yilda asl nusxadan arxivlandi. Qaraldi: 16-dekabr 2014-yil.